CELEX: 22012D0151
Language: hr
Date: 2012-07-13 00:00:00
Title: Odluka Zajedničkog odbora EGP-a br. 151/2012 od 26. srpnja 2012. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 112
            
            
               HR
            
            
               Službeni list Europske unije
            
            
               270
            
         22012D0151
   
               L 309/36
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 151/2012
   od 26. srpnja 2012.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, („Sporazum o EGP-u”), a posebno njegov članak 98.,
   budući da:
   
               (1)
            
            
               Prilog II. Sporazumu o EGP-u izmijenjen je Odlukom Zajedničkog odbora EGP-a br. 105/2012 od 15. lipnja 2012. (1).
            
         
               (2)
            
            
               Provedbenu uredbu Komisije (EU) br. 1274/2011 od 7. prosinca 2011. o koordiniranom višegodišnjem programu kontrole Unije za 2012., 2013. i 2014. godinu radi osiguranja sukladnosti s maksimalnim razinama ostataka pesticida i procjene izloženosti potrošača ostacima pesticida u i na hrani biljnog i životinjskog podrijetla treba unijeti u Sporazum o EGP-u (2).
            
         
               (3)
            
            
               Uredba Komisije (EZ) br. 1213/2008 od 5. prosinca 2008. o koordiniranom višegodišnjem programu kontrole za 2009., 2010. i 2011. radi osiguranja sukladnosti s maksimalnim razinama i procjene izloženosti potrošača ostacima pesticida u i na hrani biljnog i životinjskog podrijetla (3), koja je uključena u Sporazum o EGP-u, stavljena je izvan snage u Europskoj uniji i stoga ju treba staviti izvan snage sukladno Sporazumu o EGP-u.
            
         
               (4)
            
            
               Ova Odluka odnosi se na zakonodavstvo vezano uz hranu. Zakonodavstvo u pogledu hrane ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako što je utvrđeno u uvodnom poglavlju XII. Priloga II. Sporazumu o EGP-u. Ova se Odluka zato ne primjenjuje na Lihtenštajn,
            
         DONIO JE OVU ODLUKU:
   Članak 1.
   Poglavlje XII. Priloga II. Sporazumu o EGP-u mijenja se kako slijedi:
   
               1.
            
            
               tekst točke 54.zzzzb (Uredba Komisije (EZ) br. 1213/2008) briše se;
            
         
               2.
            
            
               iza točke 67. (Uredba Komisije (EU) br. 1171/2011) umeće se sljedeće:
               
                           „68.
                        
                        
                           
                              32011 R 1274:Provedbena uredba Komisije (EU) br. 1274/2011 od 7. prosinca 2011. o koordiniranom višegodišnjem programu kontrole Unije za 2012., 2013. i 2014. godinu radi osiguranja sukladnosti s maksimalnim razinama ostataka pesticida i procjene izloženosti potrošača ostacima pesticida u i na hrani biljnog i životinjskog podrijetla (SL L 325, 8.12.2011., str. 24.).
                        
                     Odredbe Uredbe, u smislu ovog Sporazuma, sadrže sljedeće prilagodbe:
               
                           1.
                        
                        
                           sljedeće se dodaje u članak 1.:
                           ‚Island može za godine 2012., 2013. i 2014. nastaviti s uzimanjem uzorka i analizirati istih 61 pesticida kako ih se nadzire u hrani na njihovom tržištu u 2011.’;
                        
                     
                           2.
                        
                        
                           U točku 5. Priloga II. dodaje se sljedeće:
                           
                                       ‚IS
                                    
                                    
                                       12 (*)
                                       15 (**)
                                    
                                 
                                       NO
                                    
                                    
                                       12 (*)
                                       15 (**)’ ”
                                    
                                 
                     
         Članak 2.
   Tekst Provedbene uredbe (EU) br. 1274/2011 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 27. srpnja 2012., pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 26. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 4.
   
      (2)  SL L 325, 8.12.2011., str. 24.
   
      (3)  SL L 328, 6.12.2008., str. 9.
   
      (4)  Ustavni zahtjevi nisu navedeni.